Osnovy pre Jazykovú školu Trenčín
Jazyk anglický

Základný kurz  úroveň A1 a A2

1.ročník 
(4 hodiny týždenne – 140 hodín za rok)
A1 podľa Spoločného európskeho referenčného rámca pre jazyky

V hovorenom prejave:                                        
1/ Používa jednoduché frázy a vety  na opísanie miesta, kde žije  dokáže opísať svojich blízkych.                         
2/ Vytvára predovšetkým  samostatné frázy o ľuďoch  a miestach.                                                            
3/ Opíše seba, svoju prácu a miesto, kde žije.           
4/ Je schopný jednoducho komunikovať. Komunikácia je založená na neustálom opakovaní                         v pomalšom tempe, resp. na  preformulovávaní viet/fráz. Dokáže sa pýtať a odpovedať na jednoduché otázky a reagovať v prípade potreby. Je schopný hovoriť o svojich záľubách, obľúbených témach - nákupy, cestovanie, voľný čas a záľuby, sviatky a oslavy, návšteva reštaurácie a kaviarne, denný režim a pod.

Pri čítaní:
1/ Porozumie veľmi krátkemu jednoduchému textu a zároveň jednotlivých frázam. Zachytí známe slová, základné frázy a slovné spojenia. 
2/ Pochopí krátke a jednoduché odkazy.
3/ Rozpozná známe slová, základné frázy v oznámeniach, ktoré sa objavujú v každodenných situáciách.
4/ Prečíta veľmi krátky vopred   pripravený text, napr. pochopí obsah jednoduchého informačného materiálu a opisu, hlavne ak je text doplnený  ilustráciami.

Pri počúvaní:                                                       
1/ Ak partner hovorí zreteľne, porozumie pomalému slovnému prejavu  so zreteľnou výslovnosťou  a s dlhými pauzami tak, aby bol  schopný pochopiť význam.                                 
2/ Rozumie inštrukciám v pomalom tempe a postupuje podľa stručných a jednoduchých pokynov.                                    
                                                   
V písanom prejave:
1/ Píše jednoduché oddelené frázy a vety o sebe a iných ľuďoch, o tom, kde žijú a čo robia.
2/ Napíše jednoduchú a krátku pohľadnicu.
3/ Poskytne osobné údaje alebo si ich vypýtať.
4/ Je schopný vyplniť formulár alebo iné písomné dokumenty /odkazy, správy s číselnými a osobnými  údajmi / napr. hotelová registračná karta/.
5/ Oboznámi sa so základnými pravidlami písania malých a veľkých písmien

Jazykové prostriedky
Morfológia 
•	člen určitý, neurčitý a nulový
•	 rod a číslo podstatných mien, privlasnňovací pád, vyjadrenie množstva many, few, much, little, a lot of...., počítateľné a nepočítateľné podstatné mená 
•	základné a radové číslovky, vyjadrenie času, dátumu a letopočtu
•	opyvacie,  privlastňovacie a predmetové zámená, neurčité zámená some, any, all, every a ich zložené tvary
•	postavenie prídavných mien vo vete, stupňovanie 
•	pozícia prísloviek miesta, času, spôsobu, miery vo vete a tvorenie prísloviek od prídav- ných mien
•	sloveso to be, have to modálne slovesá can, could, may, must vyjadrenie budúcnosti väzba going to, prítomný čas jednoduchý a priebehový, minulý čas jednoduchý, nepravidelné slovesá, predprítomný čas
Syntax
•	jednoduchá veta oznamovacia, opytovacia, rozkazovacia
•	existencionálna väzba there is/are
•	priraďovacie súvetia zlučovacie a odporovacie
•	účelové vety s rovnakým podmetom

2.ročník
(4 hodiny týždenne – 140 hodín za rok)
A2 podľa Európskeho referenčného rámca jazykov

V hovorenom prejave:                                        
1/ Požiada o tovar v obchode a  objednať si jedlo v reštaurácii z  jedálneho lístka, alebo podľa  ponuky.                
2/ Rezervovať si izbu v hoteli osobne, alebo tvoriť základné  otázky určené hostiteľskej rodine.                         
3/ Požiada o poskytnutie  základných služieb v banke alebo na pošte a dokáže opísať lekárovi svoje zdravotné problémy. Študent používa v prípade nutnosti aj gestikuláciu.                                 
 4/ Na pracovisku dokáže vyjadriť svoje požiadavky v rámci pracovnej  náplne a odovzdať jednoduché  odkazy.  
5/ Zoznamovanie sa, lúčenie, vyjadrovanie svojich pocitov, telefónovanie

Pri čítaní:
1/ Porozumie jednoduchým návodom,  názvom výrobkov, bežným názvom jedál na štandardných jedálnych  lístkoch, účtom, nápisom v hoteloch, základným informáciám v inzerátoch a reklamách týkajúcich sa ubytovania, textu v bankomate a nápisom,  informačným tabuliam, ktoré sa vyskytujú v núdzových situáciách.
 2/ Na pracovisku roztriedi listy podľa obsahu na objednávky, správy a odvodí základné informácie z textu vo  svojom poli pôsobnosti. Užívateľ rozumie krátkym a štandardným                                                                                                             informačným tabuliam /napr. Zákaz  fajčiť/.

Pri počúvaní:                                                     
1/ Pochopí jednoduché pravidlá v  domácnosti ako napríklad čas, kedy  sa podáva jedlo, rozmiestnenie  izieb, ceny v obchodoch,  jednoduché otázky a pokyny u  lekára, ceny a pod- mienky pri  prenajímaní bytu, jednoduchý popis  cesty a bežné otázky emigračných úradníkov.                        
2/ Na pracovisku porozumie  jednoduchým pokynom a je  schopný si vypočuť jednoduchý                             údaje dodávok. Telefonický odkaz  pre neho známej a predvídateľnej situácii.

V písanom prejave:
1/ Napíše jednoduchý list alebo email,  rezervuje si hotelovú izbu, vyplní formulár pri registrácii v hoteli alebo v banke.
2/ Napíše stručný odkaz alebo  jednoduchý ďakovný list.
 3/ Dokáže zapísať pokyny a požiadavky, napr. objednávky od klientov alebo číselné údaje dodávok.

Jazykové prostriedky
Morfológia 
•	opakovanie časov prítomný čas jednoduchý, prítomný čas priebehový, minulý čas jednoduchý, nepravidelné slovesá
•	rozlišovanie používania milulého času jednoduchého a priebehového
•	predprítomný čas s never, ever, just, already, yet 
•	modálne slovesá have to, should, must
•	slovesné vzory: sloveso + -ing, sloveso + infinitive, sloveso + infinitive bez to
•	tvorba otvorenej (s opytovacími zámenami what, who, when why) a zatvorenej otázky (yes/now question)
•	krátke odpovede (Yes, I do. No, I can´t.)
•	zložené podstatné mená, tvorba slov príponami a predponami, synonymá a antonymá, frázové slovesá, najpoužívanejšie slovesá v slovných spojeniach.
•	vyjadrenie množstva pri počítateľných a nepočítateľných podstatných menách some, any, much, many, a lot of, a few, a little 
•	pozícia prísloviek miesta, času, spôsobu, miery vo vete a tvorenie prísloviek od prídavných mien pomocou -ly
•	stupňovanie prídavných mien aj nepravidelné tvary 
•	používanie členov
Syntax
•	vedľajšie vety časové,  podmienkové a vzťažné
•	trpný rod
•	predminulý čas a nepriama reč

Stredný kurz úroveň B1 a B2.1
1. ročník
(4 hodiny týždenne – 140 hodín za rok)
B 1 podľa Európskeho referenčného rámca jazykov

V hovorenom prejave je  schopný:                                                              
1/ Nakupovať tovar v obchode a  objednávať si jedlá v reštaurácii .                       
2/ Rezervovať si telefonicky izbu v  hoteli a poradiť si vo väčšine  situácií v hoteli.   
3/ Jednať v obmedzenom počte  situácií v banke, vysvetliť lekárovi, zubárovi alebo lekárnikovi  zdravotné problémy.       
4/ Vyjadriť sa na témy ako  opis osoby, rodina, zamestnanie, šport a voľný čas, cestovanie, počasie, životný štýl v anglicky hovoriacich krajinách a pod 
                                                                             
V písanom prejave je schopný:
1/ napísať jednoduchý formálny a neformálny list 
2/ prerozprávať príbeh, opísať miesto alebo osobu
3/  napísať krátne review knihy alebo filmu 
4/ Písať jednoduché poznámky, odkazy a krátke osobné listy /rozprávanie a  opis/, napr. ďakovné listy a  pohľadnice.   

Pri počúvaní je schopný:                                   
1/ Vyjadriť sa o známych témach   a osobných záujmoch jednoducho  a súvislo.                                                             
2/ Pochopiť celkový zmysel  prednášok, celkový obsah  televízneho programu a jednoduchý                    
telefonický odkaz na známu tému, ktorú užívateľ dokáže vopred  odhadnúť.                                                             
3/ Na pracovisku pochopiť bežný  pokyn a jednať na základe  požiadaviek od návštevníkov, napr.                    
objednať taxík. Študent sa dokáže   zapojiť jednoduchej výmeny  názorov na známu tému a tému,  ktorú dokáže predvídať.                                       
                                                                              
Pri čítaní je schopný:
1/ Pochopiť veľkú časť jednoduchého jedálneho lístka, bežné listy a formuláre, reklamy a brožúry, ktoré sa vzťahujú na hotely, atď.
2/ Porozumieť návodom a upozorneniam na zdravotníckych a potravinárskych výrobkoch každodennej potreby a pochopiť jednoduché návody na použitie.
3/ Pochopiť celkový obsah jednoduchých článkov v novinách a porozumieť letákom.
4/ Na pracovisku si prečítať štandardné listy vo svojom odbore a  dokáže na ne reagovať. Užívateľ dokáže pochopiť správu vo svojej oblasti pôsobenia, ak má dostatok  času. Rovnako rozumie návodom a popisom výrobkov, ak je použitý  jednoduchý jazyk a ak je možné podstatu textu predvídať.

Jazykové prostriedky
Morfológia 
•	stavové a činnostné slovesá, pasívne väzby. Opakovanie časov prítomný čas jednoduchý a priebehový,  budúci čas, predprítomný čas jednoduchý a priebehový, predminulý čas
•	zvyk v minulosti väzba used to a would
•	prítomný čas priebehový na vyjadrenie kritiky. 
•	Modálne slovesá na vyjadrenie záväzku, absencie povinnosti, povolenia a vyjadrenie pravdepodobnosti modálnymi slovesami 
•	 vyjadrenie budúcnosti
•	 slovesné vzory, otázky s like
•	 nepriama reč
•	synonymá a antonymá 
•	 zaužívané spojenia slovies a podstatných mien 
•	frázové slovesá
•	 prídavné mená končiace na -ed a -ing 
•	zložené podstatné mená a slovesá
•	slová s rovnakým slovotvorným základom a prízvuk v nich 
Syntax
•	podmienkové a časové vety. 
•	želacie vety
•	prívesná otázka.

2.ročník 
(4 hodiny týždenne – 140 hodín za rok)
B2.1 podľa Európskeho referenčného rámca jazykov
V hovorenom prejave je schopný:                   
1/ Si poradiť vo väčšine spoločenských situácií v obchodoch, v reštauráciách a hoteloch, u lekára,                                                          
v banke, na  pošte, na letisku a na stanici.                              
3/ Previesť návštevu mestom,  opísať miesto a odpovedať na   prípadné otázky.                                                  
4/ Na pracovisku podať podrobné  informácie a podrobne formulovať požiadavky v známom kontexte a  zúčastniť sa nekomplikovaných   rokovaní.                                                              
5/ Prijímať a odovzdávať odkazy,  zúčastňovať sa schôdzí, ktoré sa   týkajú náplne práce, a viesť nekomplikované rokovania.
6/ Komentovať dianie vo svete, najmä v anglicky hovoriacich krajinách.
7/ Vyjadrovať sa na témy: cestovanie, emigrácia a kultúrny šok, turistika a jej vplyv na životné prostredie, choroby a medicína, významné udalosti v ľudskom živote, dokáže vystihnúť podstatu prečítaného krátkeho novinového članku 

Pri čítaní je schopný:
1/ Čítať dlhšie texty, pochopiť zložitejšie, komplexnejšie listy a   články z novín a časopisov a z iných  médií. Pochopí krátke ukážky  z beletrie.
2/ Poradiť si s bežnými listami a porozumieť celkovému významu  väčšine neštandartnej  korešpondencie.  Užívateľ má  problémy v zložitejších situáciách, ak je použitý neštandardný jazyk.
3/ Porozumieť celkovému významu krátkych správ a článkov na témy, ktoré je možno predpokladať a pochopiť návody a popisy, ak sa týkajú jeho pracovnej náplne.

Pri počúvaní je schopný:                                
1/ Zúčastniť sa neformálnej  konverzácie na rôzne známe, alebo  predvídateľné témy, a témy, ktoré  pozná napr. osobné  zážitky, práca,  aktuálne udalosti.                                                
2/Porozumieť väčšine televíznych  programov a správ /vďaka  vizuálnemu prevedeniu a pochopiť                     
hlavné body rozhlasového   vysielania.                                                            
3/ Na pracovisku sledovať faktografické prednášky a praktické  ukážky predmetov.                                               
                                                                                                                                                           
V písanom prejave je schopný:
1/ Písať súkromné listy s dopredu zadaným s obmedzeným počtom tém a poradiť si s niektorými formálnymi listami, napr. rezervácia  ubytovania.
2/ Na pracovisku vypracovať rôzne písané dokumenty /presnosť a štýl musí prekontrolovať osoba, ktorej rodným jazykom je angličtina/. Poslucháč dokáže napísať detailný opis, napr. výrobku alebo služby v odbore mu blízkom. Dokáže písať žiadosti, ale len na témy, ktoré dokáže predvídať.
3/ Prijímať a odovzdávať odkazy. Ak ide o dlhé alebo zložité odkazy,  môže mať problémy.
4/ Napísať životopis a sprievodný list, recenziu na knihu alebo film.

Jazykové prostriedky
Morfológia 
Opakovanie časov. Zložené podstatné mená, tvorba slov príponami a predponami, synonymá a antonymá, frázové slovesá, najpoužívanejšie slovesá v slovných spojeniach.

Syntax
Vzťažné vety a príčastia. Krátenie účelových viet neurčitkom.

Vyšší kurz  úroveň B2.2 a C1.1

1.ročník
(4 hodiny týždenne – 140 hodín za rok)
B2.2
V hovorenom prejave je schopný:                   
1/ Si poradiť vo väčšine situácií v obchodoch, v reštauráciách a  hoteloch.                                                             
2/ Orientovať sa v bežných   situáciách u lekára, v banke, na  pošte, na letisku a na stanici.                              
3/ Previesť návštevu mestom,  opísať miesto a odpovedať na   prípadné otázky.                                                  
4/ Na pracovisku podať podrobné  informácie a podrobne formulovať požiadavky v známom kontexte a  zúčastniť sa nekomplikovaných   rokovaní.                                                              
5/ Prijímať a odovzdávať odkazy,  zúčastňovať sa schôdzí, ktoré sa   týkajú náplne práce, a viesť nekomplikované rokovania.
6/ Komentovať dianie vo svete, najmä v anglicky hovoriacich krajinách, rozprávať o známych osobnostiach.
7/ Vyjadrovať sa na konverzačné témy: moje plány do budúcnosti, kultúrny život vo vašom meste a vo vašej krajine, záľuby a voľný čas,   môj denný program,  šport (zimné a letné športy, rozdiely medzi športami a hrami,  Olympijské hry)a moja rodina.
8/ Zvládať témy  na základnú štátnicu ako: zemepis Veľkej Británie a USA, dôležité medzníky v histórii Veľkej Británie a USA, hlavné mestá Londýn, Washington a New York.

Pri čítaní je schopný:
1/ Čítať dlhšie texty, pochopiť zložitejšie, komplexnejšie listy a   články z novín a časopisov a z iných  médií. Pochopí krátke ukážky  z beletrie.
2/ Poradiť si s bežnými listami a porozumieť celkovému významu  väčšine neštandartnej  korešpondencie.  Užívateľ má  problémy v zložitejších situáciách, ak je použitý neštandardný jazyk.
3/ Porozumieť celkovému významu krátkych správ a článkov na témy, ktoré je možno predpokladať a pochopiť návody a popisy, ak sa týkajú jeho pracovnej náplne.

Pri počúvaní je schopný:                                
1/ Zúčastniť sa neformálnej  konverzácie na rôzne známe, alebo  predvídateľné témy, a témy, ktoré  pozná napr. osobné  zážitky, práca,  aktuálne udalosti.                                                
2/Porozumieť väčšine televíznych  programov a správ /vďaka  vizuálnemu prevedeniu a pochopiť  hlavné body rozhlasového   vysielania.                                                            
3/ Na pracovisku sledovať faktografické prednášky a praktické  ukážky predmetov.                                               
                                                                                                                                                           
V písanom prejave je schopný:
1/ Písať súkromné listy s dopredu zadaným s obmedzeným počtom tém a poradiť si s niektorými formálnymi listami, napr. rezervácia  ubytovania.
2/ Na pracovisku vypracovať rôzne písané dokumenty /presnosť a štýl musí prekontrolovať osoba, ktorej rodným jazykom je angličtina/. Poslucháč dokáže napísať detailný opis, napr. výrobku alebo služby v odbore mu blízkom. Dokáže písať žiadosti, ale len na témy, ktoré dokáže predvídať.
3/ Prijímať a odovzdávať odkazy. Ak ide o dlhé alebo zložité odkazy,  môže mať problémy.
4/ Napísať životopis a sprievodný list, recenziu na knihu alebo film.

Jazykové prostriedky
Morfológia 
Opakovanie časov. Zložené podstatné mená, tvorba slov príponami a predponami, synonymá a antonymá, frázové slovesá, najpoužívanejšie slovesá v slovných spojeniach.
Syntax
Príčastia prítomné a minulé vo funkcii prívlastku, vzťažné vety vypustiteľné a nevypustiteľné.

2.ročník
(4 hodiny týždenne – 140 hodín za rok)
C1.1
V hovorenom prejave je schopný:                   
1/ Rozumieť hovorenému plynulému  prejavu aj v prípade ak nie sú   vzťahy absolútne zreteľné, len   nepriamo  naznačené.                                          
2/ Zúčastniť sa dlhých rozhovorov,  hovoriť plynulé a presne sa  vyjadrovať aj k abstraktným a  kultúrnym témam.                                              
3/ Presne, detailne a plynule  formulovať svoje  myšlienky, / a tak prispieť do diskusie/ bez toho, aby   musel hľadať výrazy vrátane  abstraktných.                                                      
4/ Obhajovať svoj názor a pýtať sa   otázky, ktoré sa priamo netýkajú jeho odbornosti a pôsobnosti.                               
5/ Aktívne sa zúčastňovať schôdzí a seminárov, ktoré sa týkajú jeho práce a samostatne prednášať, alebo niečo prezentovať. 
6/ Vyjadrovať sa na konverzačné témy: cestovanie (u nás alebo v zahraničí, spôsoby cestovania...), zdravý životný štýl (stravovacie návyky, telesná zdatnosť, stres a choroby),  Slovensko,  Bratislava, hlavné mesto Slovenska, moje mesto , ako tráviť dovolenku,   nákupy a služby, prečo sa učíme cudzie jazyky.
7/ Zvládať témy  na základnú štátnicu ako: vládny systém vo Veľkej Británii a v USA, systém vzdelávania vo Veľkej Británii a v USA, životný štýl vo Veľkej Británii a v USA(zvyky, tradície, sviatky), Kanada a Austrália.

Pri počúvaní je schopný:
1/ Poradiť si v bežnom živote, pochopiť detailné informácie, ktoré sa týkajú ubytovacích podmienok a zjednávania nájomných zmlúv.
2/ Zapojiť sa do spoločenskej zábavy, baviť sa ,baviť sa s ostatnými a zúčastniť sa rôznych spoločenských konverzácií.
3/ Pochopiť veľkú časť televízneho a rozhlasového vysielania, filmov a dramatických diel. Zložité zápletky a podrobnosti hádok nebudú pravdepodobne pochopené.
4/ Porozumieť väčšine z toho, čo sa povie na schôdzach a seminároch v prípade, ak ide o tému týkajúcu sa ich vlastnej  práce.

Pri čítaní je schopný:                                       
1/ Rozumieť dlhej a komplexnej  faktografii a beletrii a dokázať rozlíšiť štýly.
2/ Rozumieť špecializovaným  článkom a dlhším technickým popisom a inštrukciám, aj keď nesúvisia s jeho odborom. 
3/ Dokáže čítať dostatočne rýchlo,  aby sa mohol zapojiť do  akademických rozhovorov.  
4/ Rozumie informáciám v novinách  a ďalších médiách a beletrii.  

V písanom prejave je schopný:
1/ Písať aj viac štruktúrovane listy a vyjadriť sa jasne. Problém nastane len ak ide o zložitý problém. Poslucháč dokáže písať  niektoré typy formálneho listu a napr. články do novín, eseje a správy.
2/ Dokáže rozlišovať štýly s ohľadom na tému a čitateľa.
3/ Zapisovať diktované informácie a robiť si poznámky, nemôže však ísť o veľmi špecializované alebo abstraktné témy
4/ Písať listy s bežným obsahom, napr. písať sťažnosti, žiadosti, dožadovať sa informácií, predkladať požiadavky.

Prípravný kurz na základnú štátnu jazykovú skúšku z anglického jazyka  
(rozsah 140 vyučovacích hodín, úroveň B2)

Kurz pripravuje poslucháčov na úspešné vykonanie základnej štátnej jazykovej skúšky
podľa požiadaviek zvládnutia anglického jazyka na úrovni vymedzenej vyhláškou MŠ SR č. 321/2008 Z.z. o ŠJS a skúšobným poriadkom pre ŠJS.

Obsah základnej štátnej jazykovej skúšky je zameraný na bežné životné situácie
a na základné otázky politického, hospodárskeho a kultúrneho diania v cieľovej jazykovej oblasti a ich porovnanie so Slovenskou republikou. Kandidát má preukázať schopnosť porozumieť hovorenému a písomnému textu a samostatne ústne i písomne sa vyjadrovať o určených témach v rozsahu jazykových prostriedkov, ktoré sú určené stupňom náročnosti pre základný a stredný kurz na jazykovej škole a CEF. 

 Základná jazyková skúška pozostáva z dvoch častí:

Písomnou časťou skúšky sa preveruje:
a) stupeň porozumenia vypočutého cudzojazyčného textu v celkovom rozsahu
minimálne 2 x 2 minúty alebo 150 slov formou počúvania s porozumením alebo formou
diktátu v rozsahu 100 plnovýznamových slov,
b) stupeň porozumenia čítaného cudzojazyčného textu v celkovom rozsahu najmenej
500 slov,
c) schopnosť používať vybrané gramatické a lexikálne štruktúry v cudzom jazyku
formou prekladu do cudzieho jazyka v rozsahu 100 plnovýznamových slov,
d) schopnosť napísať súvislý jazykový prejav v cudzom jazyku v celkovom rozsahu
minimálne 180 slov.

Ústnou časťou skúšky sa preveruje:
a)	schopnosť pohotovo reagovať v cudzom jazyku v bežných životných situáciách,
b)	schopnosť plynulo rozprávať o daných konverzačných témach:
       
o	Moja rodina
o	Denný program 
o	Záľuby a voľný čas 
o	Šport,  Olympijské hry
o	Moje plány do budúcnosti
o	Cestovanie 
o	Ako tráviť dovolenku
o	Zdravý životný štýl
o	Slovensko 
o	Bratislava, hlavné mesto Slovenska
o	Moje mesto 
o	Kultúrny život 
o	Nákupy a služby
o	Prečo sa učíme cudzie jazyky?

c)	Znalosť reálií anglicky hovoriacich krajín:
        
o	Dôležité medzníky v dejinách VB a USA
o	Zemepis a hospodárstvo
o	Hlavné mestá
o	Vládny systém
o	Systém vzdelávania
o	Životný štýl
o	Austrália
o	Canada

d)	Znalosť literatúry anglicky hovoriacich krajín na základe vlastného čítania beletrie v cudzom jazyku v rozsahu 300 strán, minimálne 3 tituly.

Postsekundárny kurz (7.ročník) úroveň C1

Prípravný kurz na všeobecnú štátnu jazykovú skúšku z anglického jazyka
(rozsah 140 vyučovacích hodín, úroveň C1)

Kurz pripravuje poslucháčov na úspešné vykonanie všeobecnej štátnej jazykovej skúšky
podľa požiadaviek zvládnutia anglického jazyka na úrovni vymedzenej vyhláškou MŠ SR č. 321/2008 Z.z. o ŠJS a skúšobným poriadkom pre ŠJS.

Obsah všeobecnej štátnej jazykovej skúšky má podobné zameranie ako pri
základnej štátnej jazykovej skúške a zameriava sa aj na základnú problematiku z pracovného
odboru kandidáta. Na všeobecnej štátnej jazykovej skúške má kandidát preukázať hlbšie
vedomosti z reálií a literatúry krajín príslušnej jazykovej oblasti a vyššiu mieru osvojenia
cudzieho jazyka v rozsahu jazykových prostriedkov a vedomostí, ktoré sú určené stupňom
náročnosti pre stredný a vyšší kurz na jazykovej škole a CEF

Všeobecná jazyková skúška pozostáva z dvoch častí:

Písomnou časťou skúšky sa preveruje:
a) stupeň porozumenia vypočutého cudzojazyčného textu v celkovom rozsahu
minimálne 2 x 3 minúty vrátane inštruktáže alebo 200 slov formou počúvania
s porozumením alebo formou náročnejšieho diktátu v rozsahu 100 plnovýznamových slov,
b) stupeň porozumenia čítaného cudzojazyčného textu v celkovom rozsahu minimálne
600 slov,
c) schopnosť používať vybrané náročnejšie gramatické a lexikálne štruktúry v cudzom
jazyku formou náročného prekladu do cudzieho jazyka v rozsahu 100 plnovýznamových slov,
d) schopnosť napísať súvislý jazykový prejav v cudzom jazyku alebo voľne spracovať
v cudzom jazyku určenú tému v celkovom rozsahu minimálne 300 slov.

 Ústnou časťou skúšky sa preveruje:
a) schopnosť pohotovo a prirodzene reagovať v cudzom jazyku v bežných životných
situáciách na primeranej jazykovej úrovni,
b) schopnosť plynulo a jazykovo správne hovoriť v cudzom jazyku o určených
konverzačných témach:

•	Bývanie v dome alebo v byte? (pre a proti)
•	Bývanie v meste alebo na vidieku? (pre a proti)
•	Môj denný program
•	Keby ste cestovali do krajiny, ktorej jazyk sa učíte, čo by ste tam chceli navštíviť?
•	Životospráva a jej vplyv na dĺžku života
•	Slovensko, Bratislava
•	Životné prostredie
•	Nakupovanie: v malých obchodoch alebo super/ hypermarketoch? (pre a proti)
•	Záľuby a koníčky
•	Význam umenia v živote človeka
•	Štúdium nekončí získaním diplomu
•	Šport a turistika - prostriedky upevnenia priateľstva medzi národmi?
•	Dovolenka pod stanom alebo v hoteli? (pre a proti)
•	Prečo sa učíte cudzie jazyky?

c) Znalosť reálií anglicky hovoriacich krajín:

•	Zemepis
•	Hospodárstvo
•	Národ a jeho história
•	Štátny systém
•	Politické organizácie
•	Školstvo
•	Jazyk a jeho vývoj
•	Výtvarné umenie a hudba
•	Veda a výskum
•	Sociálna starostlivosť
•	Masovokomunikačné prostriedky
•	Hlavné literárne smery
•	Typický spôsob života
•	Hlavné mestá a New York

d) Znalosť literatúry anglicky hovoriacich krajín na základe vlastného čítania beletrie v cudzom jazyku, v origináli, v rozsahu 500 strán, minimálne 5 titulov.

Konverzačné kurzy

Konverzačný kurz prvého stupňa 
(rozsah 140 vyučovacích hodín, úroveň A1, A2)
•	Tento kurz je určený poslucháčom, ktorí majú záujem upevniť a prehĺbiť si vedomosti získané štúdiom v prvom a druhom ročníku základného kurzu. 
•	Cieľom kurzu je pomôcť poslucháčovi získať väčšiu samostatnosť, pohotovosť a istotu pri používaní známeho materiálu, pričom najväčší dôraz sa kladie na ústny prejav, ktorý je stimulovaný čítaním a posluchom. 
•	Nepreberá sa nové gramatické účivo iba sa opakujú gramatické javy v nových situáciach a s odlišnou slovnou zásobou.
•	Rozširuje sa slovná zásoba, pozornosť sa venuje idiomatickým spojeniam a frázam používaným pri spoločenskom styku.
•	Dôraz sa kladie na správnu výslovnosť a vetnú intonáciu so zdôraznením kľúčových slov.
•	Vyučovanie v konverzačnom kurze je riadené tak, aby poslucháč bol maximálne aktívny, čomu napomáha samostatná práca v dvojiciach alebo malých skupinách pod dohľadom vzučujúceho.
•	Vyučujúci tematicky vychádza z učebných osnov pre prvý a druhý ročník základného kurzu a náplň konverzačného kurzu prispôsobuje záujmom, potrebám a úrovni poslucháčov.

Konverzačný kurz druhého stupňa
(rozsah 140 vyučovacích hodín, úroveň B1, B2.1)
•	Poslucháči, ktorí majú záujem upevniť a prehĺbiť si vedomosti získané štúdiom v prvom a druhom ročníku stredného kurzu môžu navštevovať konverzačný kurz druhého stupňa.
•	Zameranie tohto kurzu je podobné ako pri konverzačnom kurze prvého stupňna len na vyšej úrovni.
•	Poslucháči sú vedení k čítaniu tlače anglicky hovoriacich krajín, domácemu čítaniu textov a pozeraniu filmov, ktoré sú potom predmetom diskusií alebo referátov.
•	Poslucháči si ďalej prehlbujú rečové zručnosti, rozširujú si slovnú zásobu čím získavajú väčšiu sebadôveru pri vystupovaní.
•	Vyučujúci tematicky vychádza z učebných osnov pre prvý a druhý ročník stredného kurzu a náplň konverzačného kurzu prispôsobuje záujmom, potrebám a úrovni poslucháčov.

Konverzačný kurz tretieho stupňa
(rozsah 140 vyučovacích hodín, úroveň B2.2, C1)

•	Konverzačný kurz tretieho stupňa vychádza v ústrety poslucháčom, ktorí potrebujú získať väčšiu plynulosť prejavu, istotu a sebadôveru pred štátnou jazykovou skúškou alebo si udržať nadobudnuté vedomosti a zručnosti po absolvovaní štátnej jazykovej skúšky alebo inej medzinárodnej skúšky.
•	Zameranie tohto kurzu je podobné ako pri konverzačnom kurze prvého a druhého stupňna len na vyšej úrovni.
•	Vyučujúci tematicky vychádza z osnov pre prvý a druhý ročník vyššieho kurzu a z konverzačných tém pre základnú a všeobecnú jazykovú skúšku.
•	Poslucháči reagujú na kultúrno-spoločenské a politické dianie vo svete, najmä v anglicky hovoriacich krajinách komentujú ho.
•	Poslucháči sú vedení k samostatnému vystupovaniu formou prezentácie projektu, referátu, účasti na diskusiách a debatách a pod.
•	Náplň konverzačného kurzu sa prispôsobuje v priebehu školského roka záujmom, potrebám a úrovni poslucháčov.

Špeciálne jazykové kurzy

Jazykové kurzy pre žiakov základných škôl
V týchto kurzoch si majú žiaci vo veku 12-15 rokov osvojiť základy anglického jazyka podľa osnov základného a stredného kurzu, pričom vyučujúci používa učebnice určené pre žiakov príslušnej vekovej kategórie zodpovedajúce vedomostiam žiakov. 
Vyučujúci prispôsobuje tempo výchovno-vzdelávacieho procesu schopnostiam žiakov. 
Po dosiahnutí 15 rokov sú žiaci zaraďovaní do kurzov pre dospelých väčšinou do prvého alebo druhého ročníka stredného kurzu, podľa preukázanej úrovne nadobudnutých  vedo-mostí.

Jazykové kurzy pre seniorov
Jazykový kurz pre seniorov je určený iba dospelým poslucháčom (t.j. s vylúčením žiakov a študentov). Tento kurz sa riadi osnovami pre základný, stredný a vyšší kurz ale vzhľadom na jeho špecifiká vyučujúci prispôsobuje tempo výchovno-vzdelávacieho procesu schopnostiam, potrebám a veku poslucháčov.